Det vitenskapelige grunnlaget for dietten er svakt. En metastudie gjort i 1983 konkluderte med at den samlede forskningen som var blitt gjort ikke påviste noen effekt. Det er derimot påvist at pasienter med ADHD rent fysiologisk reagerer annerledes på kunstige fargestoffer sammenlignet med andre, men det er motstridende meninger om hvorvidt dette påvirker sykdommen. EUs matkontrollorgan EFSA har tidligere vurdert å senke ADI (akseptabelt daglig inntak) for kunstige fargestoffer grunnet denne usikkerheten, men har så langt ikke gjort dette.